INSET ผลงานครึ่งปีแรกโตตามเป้า ย้ำหัวหมุดรายได้ทั้งปีพุ่ง 15% ลุยประมูลงานใหม่ต่อเนื่อง
INSET ผลงานครึ่งปีแรกโตตามเป้า ย้ำหัวหมุดรายได้ทั้งปีพุ่ง 15% ลุยประมูลงานใหม่ต่อเนื่อง
INSET ผลงานครึ่งปีแรกโตตามเป้า ย้ำหัวหมุดรายได้ทั้งปีพุ่ง 15% ลุยประมูลงานใหม่ต่อเนื่อง
7 ส.ค. 2563

นายศักดิ์บวร พุกกะณะสุต กรรมการผู้จัดการ บริษัท อินฟราเซท จำกัด (มหาชน) หรือ INSET เปิดเผยว่า ภาพรวมผลการดำเนินงานในงวดไตรมาส2/2563 มีกำไรสุทธิอยู่ที่30 ล้านบาท เพิ่มขึ้น 10% จากงวดเดียวกันของปีก่อนที่มีกำไรสุทธิเท่ากับ 27 ล้านบาท ขณะที่มีรายได้รวมอยู่ที่ 309 ล้านบาท ลดลง 4% จากงวดเดียวกันปีก่อนที่มีรายได้รวมเท่ากับ 322 ล้านบาท
ส่วนผลการดำเนินงานในงวด 6 เดือนแรกของปี 2563 มีกำไรสุทธิอยู่ที่ 50 ล้านบาท เพิ่มขึ้น 8% จากงวดเดียวกันปีก่อนที่มีกำไรสุทธิเท่ากับ 46 ล้านบาท และมีรายได้รวมอยู่ที่ 530 ล้านบาท ลดลง 8% จากงวดเดียวกันปีก่อนมีรายได้รวมเท่ากับ 578 ล้านบาท
ทั้งนี้ที่ประชุมคณะกรรมการบริษัทฯได้อนุมัติให้บริษัทฯจ่ายเงินปันผลระหว่างกาลในงวดผลการดำเนินงานครึ่งแรกของปี 2563 ในอัตราหุ้นละ 0.038 บาท ซึ่งจะมีการกำหนดปิดสมุดทะเบียนรายชื่อผู้ถือหุ้น (XD)ในวันที่ 20 ส.ค. และกำหนดจ่ายเงินปันผลเป็นเงินสดในวันที่ 4 ก.ย.
“ภาพรวมครึ่งแรกของปี 2563 เป็นไปตามเป้าหมายที่คาดการณ์ไว้ แม้จะต้องเผชิญกับวิกฤติเศรษฐกิจที่ชะลอตัวจากการแพร่ระบาดของโรคไวรัสโคโรนา 2019 (COVID-19) แต่บริษัทฯยังสามารถรักษาการเติบโตไว้ได้ และคาดว่าครึ่งปีหลังยังคงมีทิศทางที่ดีขึ้น เนื่องจากสถานการณ์คลี่คลายแล้ว กิจกรรมการลงทุนก็น่าจะกลับสู่ภาวะปกติ  ดังนั้นการดำเนินธุรกิจในปี 63เป็นไปตามเป้าหมายที่วางไว้” 
นอกจากนี้บริษัทฯยังคงเป้ารายได้ปีนี้เติบโต 10-15% จากปีก่อนที่มีรายได้ 1.2 พันล้านบาท ขณะเดียวกัน บริษัทฯยังมองโอกาสเข้าประมูลงานใหม่ๆอย่างต่อเนื่อง โดยเฉพาะงาน Data Center และงานประเภทการขยายโครงข่าย 5G ซึ่งคาดว่าจะเห็นการลงทุนมากขึ้นอย่างต่อเนื่องในเร็ววันนี้
สำหรับในปี 2563 บริษัทฯจะมีสัดส่วนรายได้จะมาจากธุรกิจโครงสร้างพื้นฐานและโครงข่ายโทรคมนาคม ประมาณ 45% ,ธุรกิจก่อสร้างศูนย์ข้อมูลและระบบเทคโนโลยีสารสนเทศ 40% และธุรกิจงานซ่อมบำรุงและบริการ ซึ่งเป็นรายได้ประจำ (Recurring Income) 15%